section_heading: Order of Magnitude i nadolazeći projekti (2020. – danas)
paragraph_text: U kolovozu 2020. najavio je da će objaviti Empath Live Volume 1: Order of Magnitude, koncertni album snimljen tijekom prve turneje za Empath, i da će održati virtualni koncert Empath Live Volume 2: By Request umjesto odlaska na drugi dio turneje. Taj je koncert naposljetku održan 5. rujna; uz Townsenda su nastupali bubnjar Samus Paulicelli, gitarist Wes Hauch i basist Liam Wilson.